Folarin Jerry Balogun , haihuwa anhaifeshi (3), ga watan Yuli a shekara ta( 2001), ya kasance ƙwararren ɗan wasan ƙwallon ƙafa mai wasa a matsayin ɗan wasan gaba a kulub ta Arsenal. An haife shi a ƙasar Amurka, ya wakilci Ingila a matakin wasa na matasan duniya. An haifi Balogun a New York City kuma anyi hijira dashi zuwa Ingila lokacin yana ɗan shekara biyu, ya girma a London . Iyayensa ƴan'asalin Najeriya ne. Balogun ya fara aiki a kulub ta Arsenal yana ɗan shekara takwas bayan sun bibiye shi yayin da yake buga wasa a kungiyarsa masu wasa na Sunday League, Aldersbrook. Kafin ya yi nasara da Arsenal, ya yi gwaji tare da abokan hamayyarsu na Arewacin London Tottenham Hotspur kuma ya kusan sanya hannu a dasu. Ya sanya hannu kan kwangilarsa na kwararru a watan Fabrairu a shekara ta( 2019). A watan Yulin a shekara ta(2020), bayan ya kasa amincewa da sabon kwantiragi da Arsenal, an alakanta shi da barin kungiyar, gami da shirin siyar dashi ga Brentford akan fam miliyan( 8).